Η χρήση των ψυχοτρόπων ουσιών: συναισθήματα, διαπροσωπικές σχέσεις, έμφυλες ταυτότητες και κοινωνικός έλεγχος
Creators: name: Πισσιώτης, Ευάγγελος Μιχαήλ
Publisher: name: Aristotle University of Thessaloniki
Year: 2024
Subjects: διαπροσωπικές σχέσεις
κοινωνικός έλεγχος
κοινωνικό φύλο
σεξουαλικός προσανατολισμός
συναισθήματα
ψυχοτρόπες ουσίες
emotions
gender
interpersonal relations
psychotropic substances
sexual orientation
social control

description: Η παρούσα διπλωματική εργασία παρουσιάζει το κοινωνικό φαινόμενο της χρήσης των ψυχοτρόπων ουσιών στις σύγχρονες κοινωνίες, δίνοντας έμφαση στα ζητήματα των συναισθημάτων, των διαπροσωπικών σχέσεων, των έμφυλων ταυτοτήτων και του κοινωνικού ελέγχου. Ο βασικότερος σκοπός της συγγραφής της συνοψίζεται στο ότι δίνονται αφορμές για άρση των προκαταλήψεων και των στερεοτύπων που υπάρχουν για τη χρήση των ψυχοτρόπων ουσιών, τα κοινωνικά φύλα και τους σεξουαλικούς προσανατολισμούς. Πρόκειται στην ουσία για μια προσπάθεια ολιστικής προσέγγισης επί του φαινομένου της χρήσης των ψυχοτρόπων ουσιών, καθώς και της εξάρτησης που αυτές προκαλούν, δείχνοντας παράλληλα ενδιαφέρον για το σημείο τομής ανάμεσα στη χρήση των ψυχοτρόπων ουσιών και της έμφυλης κατασκευής της κοινωνικής πραγματικότητας. Σε αυτό το πλαίσιο, μέσω της ποιοτικής έρευνας και των συνεντεύξεων, ερμηνεύεται ο λόγος δεκατεσσάρων ανθρώπων, οι οποίοι καταθέτουν τα βιώματα και τις πεποιθήσεις τους, αναφορικά με τη σχέση τους με τις ψυχοτρόπες ουσίες, τη διαμόρφωση των διαπροσωπικών τους σχέσεων, τη στιγμή που ένα από τα δύο μέλη της σχέσης ή και τα δύο κάνουν χρήση ψυχοτρόπων ουσιών, και τέλος, την επίδραση του κοινωνικού τους φύλου ή/και του σεξουαλικού τους προσανατολισμού στη σχέση τους με τις ψυχοτρόπες ουσίες. Συμπερασματικά, τα βασικότερα αποτελέσματα της έρευνας αποδεικνύουν ότι, εξακολουθούν να υφίστανται προκαταλήψεις γύρω από τις δυναμικές που υπάρχουν εξαιτίας της χρήσης των ψυχοτρόπων ουσιών. Ταυτόχρονα, τόσο τα συναισθήματα, όσο και οι οικογενειακές, οι φιλικές, και οι ερωτικές σχέσεις διαδραματίζουν καθοριστικό ρόλο στην ανάπτυξη κάποιου βαθμού σχέσης με τις ψυχοτρόπες ουσίες, ενώ το κοινωνικό φύλο και ο σεξουαλικός προσανατολισμός, επηρεάζουν ποικιλοτρόπως τα άτομα που κάνουν χρήση ψυχοτρόπων ουσιών.
description: This thesis presents the social phenomenon of the use of psychotropic substances in modern societies, emphasizing the issues of emotions, interpersonal relationships, gender identities and social control. The main purpose of its writing can be summed up in giving reasons to remove the prejudices and stereotypes that exist about the use of psychotropic substances, social genders and sexual orientations. It is essentially an attempt to take a holistic approach to the phenomenon of the use of psychotropic substances, as well as the addiction they cause, while showing interest in the intersection between the use of psychotropic substances and the gendered construction of social reality. In this context, through qualitative research and interviews, the testimonies of fourteen people are analyzed, who spoke of their experiences and beliefs, regarding their relationship with psychotropic substances, the formation of their interpersonal relationships, the moment when one of the two members of the relationship or both are using psychotropic substances, and finally, the effect of their social gender and/or sexual orientation on their relationship with psychotropic substances. In conclusion, the main results of the research prove that there are still prejudices around the dynamics that exist due to the use of psychotropic substances. At the same time, both emotions and family, friendship, and love relationships play a decisive role in the development of some degree of relationship with psychotropic substances, while gender and sexual orientation affect people who use psychotropic substances in different ways.
description: Σε συνεργασία με: Πανεπιστήμιο Λευκωσίας (Κύπρος)